****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี
พ.ศ. ๒๕๖o**

...........................................

 โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ. ๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราวการประชุมครั้งที่ ๖/๒๕๖o เมื่อวันที่ ๒๖ มิถุนายน ๒๕๖o จึงออกประกาศดังต่อไปนี้

 ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์เรื่องอำนาจหน้าที่และการแบ่งหน่วยงานภายในสำนักงานเลขานุการ คณะพาณิชยศาสตร์และการบัญชีพ.ศ. 2560“

 ข้อ ๒ สำนักงานเลขานุการคณะพาณิชยศาสตร์และการบัญชีแบ่งหน่วยงานเป็น4 งานดังนี้

 **(๑) งานบริหาร**

 **(๒) งานบัญชี การเงิน**

 **(๓) งานบริการการศึกษา**

 **(๔) งานพัฒนาคุณภาพและบริการสังคม**

 ข้อ ๓ **งานบริหาร** มีอำนาจหน้าที่ ดำเนินการด้านสารบรรณและงานประชุม การวางแผนและฐานข้อมูลของคณะ การบริหารทรัพยากรมนุษย์ บริหารจัดการอาคารสถานที่และยานพาหนะ การสื่อสารองค์กรและการประชาสัมพันธ์ ด้านเทคโนโลยีและสารสนเทศ และปฎิบัติหน้าที่อื่นตามที่ได้รับมอบหมาย

 ข้อ ๔ **งานบัญชีการเงิน** มีอำนาจหน้าที่ ดำเนินการด้านการเงิน การบัญชี ด้านงบประมาณและการตรวจก่อนจ่าย ด้านพัสดุและครุภัณฑ์ และปฎิบัติหน้าที่อื่นตามที่ได้รับมอบหมาย

 ข้อ ๕ **งานบริการการศึกษา** มีอำนาจหน้าที่ ดำเนินการด้านการเรียนการสอนและการประเมินผลในระดับปริญญาตรีศูนย์รังสิตและหลักสูตรนานาชาติศูนย์ท่าพระจันทร์ งานด้านบัณฑิตศึกษา งานกิจการนักศึกษา พัฒนานักศึกษา ทุนการศึกษา และปฎิบัติหน้าที่อื่นตามที่ได้รับมอบหมาย

 ข้อ ๖ **งานพัฒนาคุณภาพและบริการสังคม** มีอำนาจหน้าที่ ดำเนินการด้านส่งเสริมวิชาการและสนับสนุนการวิจัย งานด้านให้คำปรึกษาวิชาชีพ ศิษย์เก่าสัมพันธ์ วิเทศสัมพันธ์และตรวจรับรองคุณภาพ การให้บริการจัดฝึกอบรมและพัฒนาหลักสูตรให้กับหน่วยงานต่างๆ ดูแลและรับผิดชอบการจัดสอบต่างๆ งานด้านการรับเข้านักศึกษาระดับปริญญาตรีและปฎิบัติหน้าที่อื่นตามที่ได้รับมอบหมาย

 ทั้งนี้ตั้งแต่บัดนี้เป็นต้นไป

 ประกาศ ณ วันที่ ๔ กรกฎาคม พ.ศ. ๒๕๖o

 (ศาสตราจารย์ ดร.สมคิด เลิศไพฑูรย์)

 อธิการบดีมหาวิทยาลัยธรรมศาสตร์

****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี**

**(ฉบับที่ ๒) พ.ศ. ๒๕๖๑**

**....................................**

 โดยที่เป็นการสมควรปรับปรุงการกำหนดอำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศดังต่อไปนี้

 ข้อ ๑ ประกาศนี้เรียกว่า “ ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี (ฉบับที่ ๒) พ.ศ. ๒๕๖๑”

 ข้อ ๒ ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชีพ.ศ. ๒๕๖o

 ข้อ ๓ สำนักงานเลขานุการคณะพาณิชยศาสตร์และการบัญชีแบ่งหน่วยงานเป็น ๔ งานดังนี้

 **(๑) งานบริหาร**

 **(๒) งานบัญชี การเงิน**

 **(๓) งานบริการวิชาการและการนักศึกษา**

 **(๔) งานวิเทศสัมพันธ์และสื่อสารองค์กร**

 ข้อ ๔ **งานบริหาร** มีอำนาจหน้าที่ ดำเนินการด้านสารบรรณและงานประชุม การวางแผนและฐานข้อมูลของคณะ การบริหารทรัพยากรมนุษย์ บริหารจัดการอาคารสถานที่และยานพาหนะ ด้านพัสดุและครุภัณฑ์ ด้านเทคโนโลยีและสารสนเทศ และปฎิบัติหน้าที่อื่นตามที่ได้รับมอบหมาย

 ข้อ ๕ **งานบัญชี การเงิน** มีอำนาจหน้าที่ ดำเนินการด้านการเงิน การบัญชี การตรวจก่อนจ่าย การควบคุม การใช้งบประมาณ และปฎิบัติหน้าที่อื่นตามที่ได้รับมอบหมาย

 ข้อ ๖ **งานบริการวิชาการและการนักศึกษา** มีอำนาจหน้าที่ ดำเนินการด้านการเรียนการสอนและการประเมินผล สนับสนุนการวิจัยและส่งเสริมวิชาการ การให้คำปรึกษาวิชาชีพและบริการสังคม ดูแลการจัดสอบวัดระดับความรู้ต่างๆ งานด้านบัณฑิตศึกษา งานกิจการนักศึกษา และปฎิบัติหน้าที่อื่นตามที่ได้รับมอบหมาย

 ข้อ ๗ **งานวิเทศสัมพันธ์และสื่อสารองค์กร** มีอำนาจหน้าที่ ดำเนินการด้านวิเทศสัมพันธ์และการตรวจรับรองคุณภาพ ศิษย์เก่าสัมพันธ์ การประชาสัมพันธ์และสร้างภาพลักษณ์องค์กร และปฎิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ ๒๖ มีนาคม พ.ศ. ๒๕๖๑

 (รองศาสตราจารย์ เกศินี วิฑูรชาติ)

 อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์
เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี
พ.ศ. ๒๕๖๔**

............................................

 โดยที่เป็นการสมควรปรับปรุงการกำหนดอำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ. ๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศดังต่อไปนี้

 ข้อ ๑ ประกาศนี้เรียกว่า “ ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชีพ.ศ. ๒๕๖๔“

 ข้อ ๒ ให้ยกเลิกประกาศมหาวิทยาลัยธรรมศาสตร์เรื่องอำนาจหน้าที่และการแบ่งหน่วยงานภายในสำนักงานเลขานุการคณะพาณิชยศาสตร์และการบัญชี (ฉบับที่ ๒) พ.ศ. ๒๕๖๑

 ข้อ ๓ สำนักงานเลขานุการคณะพาณิชยศาสตร์และการบัญชีแบ่งหน่วยงานภายในออกเป็น ๔ งานดังนี้

 **(๑) งานบริหาร**

 **(๒) งานบัญชีการเงิน**

 **(๓) งานบริการวิชาการและการนักศึกษา**

 **(๔) งานวิจัย วิเทศสัมพันธ์และตรวจรับรองคุณภาพ**

 ข้อ ๔ **งานบริหาร** มีอำนาจหน้าที่ ดำเนินการด้านสารบรรณ การบริหารทรัพยากรและสิ่งแวดล้อมการบริหารบุคคลและวางแผน ด้านพัสดุและครุภัณฑ์ ด้านเทคโนโลยีและสารสนเทศ งานสื่อสารองค์กรและปฎิบัติหน้าที่อื่นตามที่ได้รับมอบหมาย

 ข้อ ๕ **งานบัญชีการเงิน** มีอำนาจหน้าที่ ดำเนินการด้านการบัญชี การเงิน การตรวจก่อนจ่ายการควบคุมการใช้จ่ายงบประมาณ และปฎิบัติหน้าที่อื่นตามที่ได้รับมอบหมาย

 ข้อ ๖ **งานบริการวิชาการและการนักศึกษา** มีอำนาจหน้าที่ ดำเนินการด้านบัณฑิตศึกษางานบริการวิชาการงานกิจการนักศึกษาและให้คำปรึกษาทางวิชาชีพและปฎิบัติหน้าที่อื่นตามที่ได้รับมอบหมาย

 ข้อ ๗ งานวิจัยวิเทศสัมพันธ์และตรวจรับรองคุณภาพมีอำนาจหน้าที่ดำเนินการด้านวิเทศสัมพันธ์และการตรวจรับรองคุณภาพงานวิจัยและส่งเสริมวิชาการและปฎิบัติหน้าที่อื่นตามที่ได้รับมอบหมาย

 ทั้งนี้ตั้งแต่บัดนี้เป็นต้นไป

 ประกาศณวันที่ ๑o มีนาคม พ.ศ. ๒๕๖๔

 (รองศาสตราจารย์เกศินี วิฑูรชาติ)

 รักษาการแทนอธิการบดีมหาวิทยาลัยธรรมศาสตร์